கேள்வி: தாரா ராஜ்குமார் - வாழ்க்கை வரலாறு பற்றி நீங்கள் என்ன அறிந்துள்ளீர்கள்?
பதில்: தாரா கேரளம் கோழிக்கோடு கலாமண்டலம் முன்னாள் தலைவரான டி. எம். பி. நெடுங்காடியின் மகளாகப் பிறந்தார். தாரா 1887ஆம் ஆண்டில் வெளியிடப்பட்ட "குந்தலதா" என்ற முதல் நூலை மலையாளத்தில் எழுதிய அப்பு நெடுங்காடி பேத்தி ஆவார். இளம் வயதிலிருந்தே இந்திய பாரம்பரிய நடனங்களில் ஈர்க்கப்பட்ட இவர், தனது நான்கு வயதில் கதகளி கற்கத் தொடங்கினார். இவர் தனது இளமைக் காலத்தில் இந்தியாவின் பல இடங்களில் வசித்து வந்தார். மும்பையில் கதகளியைக் கற்கத் தொடங்கியிருந்தாலும், கொச்சியில் உள்ள மோலேரி நம்பூதிரியிடமிருந்து தீவிர பயிற்சி பெற்றார். புது தில்லியில் இருந்தபோது, கதகளிக்கான சர்வதேச மையத்தில் குரு புன்னத்தூர் மாதவ பணிக்கரின் கீழ் கதகளி பயின்றார். கலாமண்டலம் கிருட்டிணன் நாயர், கலாமண்டலம் கல்யாணிகுட்டி அம்மா மற்றும் மணி மாதவ சாக்கியர் ஆகிய மூன்று மேதைகளின் சீடரான தாரா, பள்ளியில் இருந்தபோதே பாரம்பரிய நடனத்தை நிகழ்த்தத் தொடங்கினார். தில்லியில் இருந்தபோது, குரு சுரேந்திர நாத் ஜெனாவிடம் ஒடிசி (நடனம்) நடனத்திலும் பயிற்சி பெற்றார்.